Diari Oficial de la Generalitat Valenciana


Sumari del DOGV 9850, del 16-05-2024 (2024/4412)

RESOLUCIÓ de 13 de maig de 2024, de la Conselleria d'Innovació, Indústria, Comerç i Turisme, per la qual s'efectua la convocatòria de subvencions per a persones emprenedores i pimes en suport a l'inici i la consolidació del seu projecte empresarial.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4412


Data del document
:   13-05-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Indústria, Comerç i Turisme

RESOLUCIÓ de 13 de maig de 2024, de la Conselleria d'Innovació, Indústria, Comerç i Turisme, per la qual s'efectua la convocatòria de subvencions per a persones emprenedores i pimes en suport a l'inici i la consolidació del seu projecte empresarial. [2024/4412]  
La Llei 38/2003, de 17 de novembre, general de subvencions, establix en l'article 23 que el procediment per a la concessió de subvencions s'iniciarà sempre d'ofici, per mitjà d'una convocatòria aprovada per l'òrgan competent.  
L'Ordre 2/2024, de 29 de febrer, de la Conselleria d'Innovació, Indústria, Comerç i Turisme, per la qual s'establixen les bases reguladores per a la concessió d'ajudes dirigides a fomentar l'ecosistema d'emprenedoria de la Comunitat Valenciana (DOGV 9800, 01.03.2024), regula en el capítol I del títol II les subvencions per a persones emprenedores i pimes en suport a l'inici i la consolidació del seu projecte empresarial.  
En els pressupostos de la Generalitat per a 2024 s'inclou la línia de subvenció S1464, denominada «Foment de l'ecosistema d'emprenedoria a la Comunitat Valenciana», amb una dotació actual de 4.000.000 d'euros.  
Mitjançant aquesta resolució es convoquen per a l'exercici 2024, per un import inicial màxim d'1.500.000 euros, les subvencions per a persones emprenedores i pimes en suport a l'inici i la consolidació del seu projecte empresarial, tot això a l'empara del capítol I del títol II citat de les bases reguladores, i en els termes i les condicions que s'hi delimiten.  
Aquests ajudes s'emparen en el Reglament (UE) 2023/2831, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, publicat en el Diario Oficial de la Unión Europea (DOUE sèrie L de 15.12.2023), o la norma que el substituïsca (d'ara en avant, Reglament de minimis).  
Aquesta convocatòria queda, a més, sotmesa, en el que siga procedent, a la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el seu reglament, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
A aquest efecte, i en virtut de les facultats que em conferixen l'article 28 de la Llei 5/1983, de 30 de desembre, del Consell, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i àmbit de la convocatòria  
1. L'objecte d'aquesta resolució és convocar, per a l'exercici 2024, ajudes destinades a persones emprenedores i pimes en suport a l'inici i la consolidació del seu projecte empresarial.  
2. El procediment de concessió d'aquests subvencions es tramitarà en règim de concurrència competitiva.  
  
Segon. Finançament  
1. Per a l'exercici 2024, les ajudes convocades es finançaran amb càrrec a la línia S1464 del programa pressupostari 322B00, capítol IV, fins a un import global màxim d'1.500.000 euros, procedents de fons propis de la Generalitat.  
2. En cas que hi haja crèdit sobrant en la convocatòria destinada a activitats no econòmiques, desenvolupades per entitats de l'ecosistema d'emprenedoria de la Comunitat Valenciana, prevista en el capítol II del títol II de l'Ordre 2/2024, de 29 de febrer, que regulen les bases d'aquesta convocatòria, la qual és finançada amb càrrec a la mateixa línia pressupostària, aquest import es podrà destinar a aquesta convocatòria, i s'incrementarà el seu import. En aquest cas, s'ampliarà el crèdit, prèvia publicació en el Diari Oficial de la Generalitat Valenciana.  
  
Així mateix, en cas que hi haja crèdit sobrant en aquesta convocatòria, aquest import es podrà destinar a la convocatòria destinada a activitats no econòmiques, desenvolupades per entitats de l'ecosistema d'emprenedoria, prevista en el capítol II del títol II de l'Ordre 2/2024 mencionada, i incrementar el seu import.  
3. Segons permet l'apartat 2 de l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, l'import global indicat en l'apartat primer es podrà incrementar en una quantia addicional que podrà arribar, com a màxim, al 25 % del crèdit inicial, sense necessitat d'una nova convocatòria, si concorre alguna de les circumstàncies següents:  
  
a) Haver-se presentat en altres convocatòries sol·licituds d'ajudes per un import inferior al gasto inicialment previst per a aquests, o per haver-se resolt altres convocatòries per un import inferior al gasto inicialment previst en aquests, o per haver-se reconegut o liquidat obligacions derivades d'altres convocatòries per un import inferior a la subvenció concedida. En tot cas, per a poder aplicar la quantia addicional, en qualsevol d'aquests casos, s'exigirà que es tracte de convocatòries a càrrec de crèdits de la mateixa secció pressupostària, i que la circumstància que determine l'increment quede degudament certificada per l'òrgan responsable de la instrucció del procediment.  
  
b) Haver-se incrementat l'import del crèdit pressupostari disponible a conseqüència d'una generació, una ampliació o una incorporació de crèdit.  
L'efectivitat de la quantia addicional exigirà la prèvia declaració de la Direcció General d'Emprenedoria i Internacionalització de la disponibilitat del crèdit a conseqüència de les circumstàncies que s'han assenyalat; la prèvia publicació dels crèdits disponibles addicionals en el Diari Oficial de la Generalitat Valenciana, sense que aquesta publicació supose l'obertura de termini per a presentar noves sol·licituds, i, si és el cas, la prèvia aprovació de la modificació pressupostària procedent en un moment anterior a la resolució de concessió de la subvenció.  
  
4. Sense perjuí del que disposen els apartats anteriors, i de conformitat amb l'apartat 6 de l'article 11 del mencionat Decret 77/2019, amb posterioritat a la resolució de concessió de les subvencions es podrà dictar una resolució complementària de concessió, que incloga sol·licituds que, fins i tot complint tots els requisits, no han sigut beneficiàries per esgotament del crèdit disponible, en el cas que es produïsquen augments eventuals sobrevinguts en aquest.  
  
Tercer. Beneficiaris  
1. Podran sol·licitar les subvencions previstes en aquesta convocatòria els que complisquen els requisits següents:  
a) Ser persona emprenedora, enteses com a tal les persones físiques (empresaris individuals), o pime amb personalitat jurídica pròpia, que emprendran o han emprés en els últims cinc anys una activitat econòmica o productiva que oferisca un avantatge competitiu.  
  
El període de cinc anys es computarà, per al cas d'empresaris individuals, des de la data d'alta en l'Impost d'Activitats Econòmiques (IAE) i, per al cas de pimes, des de la data d'inscripció en el Registre mercantil de l'escriptura pública de constitució o en el registre que corresponga segons la seua naturalesa.  
b) Tindre el domicili social a la Comunitat Valenciana.  
c) Que el projecte empresarial estiga relacionat amb algun sector d'activitat en auge que oferisca oportunitats de futur. A l'efecte d'aquesta convocatòria, es consideren activitats en auge:  
- Transport, mobilitat sostenible i logística  
- Ciberseguretat, serveis digitals, tecnològics i intel·ligència artificial  
- Medi ambient, desenvolupament sostenible, economia circular i energies renovables  
- Agrari i alimentari  
- Món rural i ciutats intel·ligents  
- Activitats artístiques, recreatives i d'entreteniment  
- Turisme i hostaleria  
- Serveis financers i immobiliaris  
- Esport, salut, benestar i estètica  
- Economia de les cures  
- Sector aeroespacial  
- Educació  
Així mateix, prèvia justificació, es podrà tindre en consideració un altre sector en auge.  
2. Queden excloses les comunitats de béns i les societats civils sense personalitat jurídica.  
3. A l'efecte d'aquests bases, s'entén per pimes les microempreses i les petites i mitjanes empreses que complisquen els criteris establits en l'annex I del Reglament (UE) número 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del tractat (DOUE L 187/1, 26.06.2014), amb les seues modificacions posteriors o en la norma que el substituïsca.  
  
4. No podran obtindre la condició de beneficiari aquells sol·licitants en què concórrega alguna de les circumstàncies previstes en els apartats 2 i 3 de l'article 13 de la Llei 38/2003, de 17 de novembre, general de subvencions.  
  
Quart. Obligacions dels beneficiaris  
1. Els beneficiaris d'aquests ajudes han de complir totes les obligacions establides en les bases reguladores i en aquesta convocatòria.  
2. En qualsevol moment de la vigència de l'expedient, els beneficiaris actualitzaran la documentació presentada en què s'haja fet alguna modificació. Especialment, hauran de comunicar altres ajudes públiques per als mateixos costos, així com els canvis en la representació, la raó social o l'adreça de correu electrònic de l'entitat quan es produïsquen. Aquesta comunicació s'ha de fer utilitzant el tràmit «Aportació de documentació a un expedient obert d'ajudes en la Conselleria d'Innovació, Indústria, Comerç i Turisme», al qual s'accedix a través de l'enllaç següent: https://www.gva.es/va/inicio/procedimientos?id\_proc=G15450   
  
Es consideraran correctament practicades les notificacions anteriors a la data de comunicació d'aquests variacions a l'Administració, que s'hagen adreçat a la persona representant i s'hagen comunicat a l'adreça de correu electrònic que figure en l'apartat de notificacions de la sol·licitud.  
  
Quint. Actuacions subvencionables  
1. Aquesta modalitat d'ajudes té per objectiu donar suport als projectes empresarials de persones emprenedores i pimes de la Comunitat Valenciana, i estaran destinades a sufragar els gastos corrents derivats de l'inici i de la consolidació del seu projecte empresarial. Les ajudes no es podran destinar a inversions ni a adquisicions patrimonials.  
2. El pressupost mínim subvencionable del projecte empresarial serà de 5.000 euros, IVA exclòs. Les sol·licituds amb pressupostos admesos com a subvencionables que no assolisquen aquests imports mínims seran inadmeses.  
  
Sext. Termini de realització de les actuacions subvencionables  
Són subvencionables les actuacions desenvolupades entre l'1 de juliol de 2023 i el 31 de maig de 2024.  
  
Sèptim. Gastos subvencionables  
1. Tindran la consideració de gastos subvencionables els gastos directament relacionats amb l'activitat subvencionada, que resulten estrictament necessaris i hagen sigut efectivament pagats entre l'1 de juliol de 2023 i el 31 de maig de 2024.  
Els gastos subvencionables per la present convocatòria hauran d'haver sigut abonats en els terminis de pagament previstos en la normativa sectorial que li siga aplicable o, en defecte d'això, en els establits en la Llei 3/2004, de 29 de desembre, per la qual s'establixen mesures de lluita contra la morositat en les operacions comercials.  
Els gastos subvencionables han de complir el que establix l'article 31 de la Llei 38/2003, de 17 de novembre, general de subvencions.  
  
2. Els gastos subvencionables s'enquadraran en alguna de les categories següents:  
a) Gastos laborals de personal propi i acomptes societaris que s'hagen realitzat entre l'1 de juliol de 2023 i el 31 de maig de 2024. El personal cal que estiga empleat en la seu de la Comunitat Valenciana de l'empresa beneficiària.  
La quantitat màxima subvencionable de retribució mensual bruta en nòmina que es tindrà en compte per a calcular la subvenció és de 3.000 euros, incloent-hi la part proporcional de pagues extraordinàries i altres retribucions.  
b) Gastos de contractació de col·laboracions externes, com ara consultories, serveis professionals i assistències tècniques, per a l'inici i la consolidació del projecte empresarial, amb un import màxim de 10.000 euros. Aquests col·laboracions externes s'han de dirigir a iniciar i millorar la gestió de l'empresa i la seua posició competitiva, així com els costos d'acompanyament en aquests processos.  
Podran subvencionar-se, entre altres, els costos externs per al desenvolupament del pla d'empresa, l'estratègia de digitalització, l'estratègia per al creixement sostenible de l'empresa, el desenvolupament i posicionament de marca, així com els serveis de suport a temps parcial o experts en modalitat «interim-manager» en qualsevol fase del procés.  
c) Gastos d'assessoria jurídica i gastos notarials i registrals per a la realització del projecte subvencionat, que estiguen directament relacionats amb l'activitat subvencionada i siguen indispensables per a l'adequada preparació o execució d'aquesta.  
d) Gastos de lloguer de locals, cotreball, despatxos o espais imprescindibles per a poder exercir l'activitat empresarial.  
e) Gastos per serveis de publicitat, difusió i màrqueting, incloent-hi el màrqueting digital i els canals en línia, entre altres. S'inclouen expressament en aquest apartat les despeses de disseny i desenvolupament del packaging i identitat del producte o servei.  
3. En cap cas seran subvencionables els gastos següents:  
a) Els interessos deutors dels comptes bancaris.  
b) Els interessos, els recàrrecs i les sancions administratives i penals.  
c) Els gastos de procediments judicials.  
d) Els impostos indirectes quan siguen susceptibles de recuperació o compensació pel beneficiari.  
e) L'adquisició d'immobilitzat, material o immaterial de tota mena.  
f) L'adquisició de béns destinats a la venda.  
g) Les aportacions a sistemes complementaris de pensions.  
h) Els gastos sumptuaris, els obsequis i altres gastos similars que no estiguen directament vinculats amb la consecució de les finalitats de la subvenció.  
4. Els costos subvencionats per aquesta convocatòria es podran finançar simultàniament amb altres ajudes, ingressos o recursos, sempre que la suma d'aquests no supere el 100 % dels costos incorreguts.  
  
5. No es podrà subcontractar amb tercers més del 50 % de l'import de l'activitat subvencionada.  
  
Octau. Quantia de l'ajuda  
La quantia de la subvenció es determinarà de la manera següent:  
- S'aplicarà el percentatge del 70 % al total dels gastos que siguen considerats com a subvencionables.  
- El resultat d'aplicar el percentatge mencionat serà la quantia de la subvenció, sense que en cap cas puga ser superior a 15.000 euros, que s'establix com a límit màxim de subvenció per beneficiari per a aquesta convocatòria.  
  
Nové. Compliment d'ajuda de minimis  
1. A més del límit de 15.000 euros per beneficiari, i de conformitat amb el que s'establix en l'article 4 de l'Ordre 2/2024, de 29 de febrer, l'ajuda de minimis final que es pot concedir no podrà suposar que la suma de les ajudes de minimis concedides a la mateixa empresa beneficiària, considerada com a única empresa, durant qualsevol període de tres anys siga superior a 300.000 euros, que s'establix com a nou límit d'ajuda de minimis pel Reglament (UE) 2023/2831, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, publicat en el Diario Oficial de la Unión Europea (DO L de 15.12.2023).  
El període de tres anys es calcula de data a data, això és, des de la data de concessió d'aquesta subvenció i els tres anys anteriors.  
En cas que la subvenció calculada en aplicació dels percentatges inicials de subvenció supere els límits màxims anteriors, es reduirà per a no superar aquest import de 300.000 euros en 3 anys consecutius ni el de 15.000 euros anterior.  
2. S'entendrà com a «única empresa» el conjunt d'empreses que tinguen almenys un dels vincles següents entre si:  
a) Una empresa té la majoria dels drets de vot de les persones accionistes o sòcies d'una altra empresa.  
b) Una empresa té dret a nomenar o revocar la majoria de membres de l'òrgan d'administració, direcció o control d'una altra empresa.  
  
c) Una empresa té dret a exercir una influència dominant sobre una altra en virtut d'un contracte subscrit amb aquesta o d'una disposició continguda en els seus estatuts o en la seua escriptura de constitució.  
d) Una empresa, accionista o sòcia d'una altra, controla per si mateixa, en virtut d'un acord subscrit amb altres accionistes o socis de la segona, la majoria dels drets de vot dels accionistes o socis d'aquesta.  
  
Les empreses que mantinguen qualsevol de les relacions previstes en les lletres de la a a la d anteriors a través d'una altra o d'altres empreses també es consideraran una única empresa.  
3. En el cas de fusions o adquisicions d'empreses anteriors a la concessió, totes les ajudes de minimis concedides anteriorment a qualsevol de les empreses que es fusionen es tindran en compte per a determinar si la concessió d'una nova ajuda de minimis a la nova empresa o a l'empresa adquirent supera el límit màxim de 300.000 euros en qualsevol període de tres anys.  
  
Dècim. Presentació de sol·licituds, compte justificatiu, declaracions responsables i documentació annexa  
1. Les persones emprenedores i les pimes han de presentar una única sol·licitud. La presentació de la sol·licitud implica l'acceptació de les bases reguladores i altres condicions concretades en aquesta convocatòria. En el mateix tràmit de la sol·licitud de l'ajuda es presentarà també el compte justificatiu simplificat dels gastos realitzats en el període subvencionable.  
2. La presentació de les sol·licituds normalitzades, les declaracions responsables, la documentació annexa i el compte justificatiu simplificat per a l'obtenció de les ajudes es realitzarà, obligatòriament, a través de la seu electrònica de la Generalitat (http://sede.gva.es), accedint a la guia PROP, Tràmits i serveis, segons l'article 15 de les bases reguladores i en aplicació de l'apartat 3 de l'article 14 de la Llei 39/2015, d'1 d'octubre, del procediment administratiu comú de les administracions públiques. No obstant el que s'ha dit anteriorment, si alguna persona sol·licitant la presenta presencialment, l'administració instructora li requerirà que rectifique aquest defecte mitjançant la presentació electrònica en el termini de 10 dies, i es considerarà com a data de la sol·licitud aquella en la qual es realitze la presentació telemàtica, per la qual cosa si aquesta es produïx després del termini màxim de presentació de sol·licituds establit, la sol·licitud serà inadmesa per extemporània. Les instruccions i els requisits per a omplir electrònicament la sol·licitud general de subvenció estan disponibles en l'enllaç https://cindi.gva.es/va/tramitacion-telematica   
3. Per a comunicar qualsevol problema informàtic relacionat amb la presentació telemàtica d'aquesta sol·licitud, s'ha d'enviar omplit el formulari de problemes tècnics disponible en https://sede.gva.es/va/formulari-problemes-tecnics   
4. Tant la sol·licitud com les declaracions responsables a presentar, i el compte justificatiu, s'han de firmar electrònicament pel sol·licitant. En el cas de persones físiques, utilitzant per a dur-ho a terme el certificat de ciutadà i, en el cas de persones jurídiques, utilitzant el seu certificat de persona jurídica o certificat electrònic de representació de persona jurídica, emesos per qualsevol de les entitats admeses pel portal electrònic de la Generalitat (https://sede.gva.es/va/sistemes-d-identificacio-i-signatura-acceptats ), o amb certificat digital de la persona representant que conste en el Registre de representants de la Generalitat.  
  
5. A través del tràmit telemàtic s'ha d'omplir la sol·licitud general de subvenció i, expressament, s'indicaran les dades i declaracions següents:  
a) Dades de domiciliació bancària. A més, s'ha de fer el tràmit telemàtic denominat «Procediment per a tramitar les altes, modificacions i baixes de les domiciliacions bancàries (Domiciliació bancària). Tràmit automatitzat», en el cas que no s'hagen presentat les dades de domiciliació bancària amb anterioritat davant de la Generalitat Valenciana o si, amb posterioritat, eixes dades han experimentat qualsevol variació. El tràmit mencionat està disponible en l'enllaç següent: https://www.gva.es/va/inicio/procedimientos?id\_proc=g22648   
  
b) Declaració responsable de totes les ajudes sol·licitades o rebudes de qualssevol administracions o ens públics o privats, per als mateixos costos subvencionables que els que preveu la convocatòria respectiva.  
  
c) Declaració responsable que la persona sol·licitant no està incursa en les prohibicions per a obtindre la condició de beneficiària establides en l'article 13 de la Llei 38/2003, de 17 de novembre, general de subvencions i que no és deutora de la Generalitat per reintegrament de subvencions.  
d) En cas que la persona sol·licitant denegue expressament en la sol·licitud l'autorització a la Direcció General d'Emprenedoria i Internacionalització perquè obtinga de manera directa, a través de certificats electrònics, l'acreditació del compliment d'obligacions tributàries i davant de la Seguretat Social, en els termes previstos en els articles 18 i 19 del Reial decret 887/2006, de 21 juliol, pel qual s'aprova el Reglament de la Llei 38/2003, de 17 de novembre, general de subvencions, haurà d'aportar, juntament amb la sol·licitud, les certificacions que s'indiquen a continuació:  
- De l'Agència Estatal d'Administració Tributària, el certificat que acredite que la persona sol·licitant es troba al corrent de les seues obligacions tributàries.  
- De la Tresoreria General de la Seguretat Social, el certificat acreditatiu del fet que la persona sol·licitant es troba al corrent en el compliment de les seues obligacions amb la Seguretat Social.  
- De l'Agència Tributària Valenciana, el certificat acreditatiu que la persona sol·licitant no té deutes de naturalesa tributària amb la Generalitat.  
Les certificacions expedides per les administracions tributàries i per la Seguretat Social tindran una validesa de sis mesos des de la data d'expedició, d'acord amb el que establix l'article 23.3 del Reial decret 887/2006, pel qual s'aprova el Reglament de la Llei 38/2003, de 17 de novembre, general de subvencions. La Direcció General d'Emprenedoria i Internacionalització podrà requerir a la persona sol·licitant si la informació obtinguda presenta alguna incidència.  
  
6. A més, dins del tràmit telemàtic, s'han d'omplir, de manera preceptiva el qüestionari web (Ajudes EMPYME) relatiu al projecte empresarial seguint els criteris de valoració i els criteris de preferència per als casos d'empat de puntuació d'acord amb el que s'establix en els annexos I i II d'aquesta resolució. El fet de no omplir d'algun d'aquests apartats en comportarà la no valoració, sense necessitat de requeriment d'esmena per part de la Direcció General d'Emprenedoria i Internacionalització.  
El qüestionari web, que anirà firmat electrònicament, inclourà les següents declaracions responsables::  
- Totes les ajudes de minimis concedides com a única empresa en els anys 2024, 2023, 2022 i 2021, i detall de la data de concessió, per a qualsevol projecte i independentment dels costos subvencionats. El moment en què ha de considerar-se concedida una ajuda de minimis és aquell en què es reconega a l'empresa el dret legal a rebre l'ajuda, amb independència de la data de pagament de l'ajuda de minimis a l'empresa. En cas que l'import total declarat com a ajuda de minimis rebuda no coincidisca amb l'import que es comprovarà per aquesta administració en la Base de dades nacional de subvencions, es considerarà com a ajuda de minimis rebuda la quantia total que resulte més alta entre la declarada i la comprovada, sense necessitat de cap requeriment, i excepte acreditació justificada del motiu de la diferència entre els dos imports.  
  
- Declaració responsable sobre el compliment de la normativa d'integració laboral de persones amb discapacitat o, si és el cas, l'exempció d'aquesta obligació, en compliment del que establix l'article 5 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.  
- Declaració responsable del fet que la persona emprenedora o la pime disposa de les autoritzacions preceptives, es troba inscrita en els registres públics pertinents i complix els requisits exigits per les disposicions que li són aplicables.  
- Declaració responsable del fet que complix les previsions de la Llei orgànica 3/2007, de 22 de març, per a la igualtat efectiva de dones i hòmens, i de la Llei 9/2003, de 2 d'abril, per a la igualtat entre dones i hòmens.  
- Declaració responsable de l'article 34.5 de la Llei 38/2003, de no ser deutor per reintegrament, firmat electrònicament.  
7. Així mateix, s'han d'adjuntar els documents següents:  
a) Còpia de l'alta en l'IAE per al cas d'empresaris individuals i, en el cas de pimes, còpia de l'escriptura pública de constitució inscrita en el registre mercantil o en el registre que corresponga.  
b) Projecte empresarial en format PDF firmat electrònicament, segons model normalitzat, que inclourà la memòria de les activitats realitzades i una declaració responsable sobre el compliment dels criteris funcionals, mediambientals i socials expressats.  
La no presentació del projecte empresarial, així com el no emplenament d'algun dels seus apartats no serà objecte d'esmena.  
L'extensió màxima del projecte serà de 25 fulles, amb lletra arial 11, interlineat senzill. No serà objecte de valoració la informació que excedisca del límit indicat.  
c) Si és el cas, el personal laboral contractat per l'empresa, que se li haja donat d'alta en la Seguretat Social abans de l'1 d'abril de 2024 i que seguix d'alta en l'empresa en el moment de la presentació de la sol·licitud, s'acreditarà amb el contracte laboral, última nòmina i alta en la seguretat social.  
En el cas que es tracte de contractes formalitzats amb persones amb dificultats d'accés al mercat de treball, especialment, de persones joves extutelades per l'administració o que hagen estat subjectes a mesures judicials dos anys abans de l'edat laboral, hauran d'acreditar aquesta circumstància.  
d) Compte justificatiu segons model normalitzat en Excel sense firmar que inclourà:  
- Acreditació de l'import, la procedència i l'aplicació dels fons propis i d'altres subvencions i ingressos amb els quals hagen sigut finançades les actuacions.  
- Relació classificada dels gastos subvencionables, amb identificació del creditor i del document, l'import, la data d'emissió i la data de pagament, manifestant expressament que s'ha complit l'objecte de la subvenció. S'acceptaran els gastos realitzats i efectivament pagats entre l'1 de juliol de 2023 i el 31 de maig de 2024.  
e) El model normalitzat del compte justificatiu establit en l'apartat anterior en format PDF firmat electrònicament.  
8. L'òrgan competent per a instruir i resoldre l'expedient podrà requerir del sol·licitant, en qualsevol moment, altres dades, documents i informes complementaris que siguen necessaris per a la resolució de l'expedient.  
9. L'esmena o l'aportació telemàtica de documentació es podrà fer amb el tràmit següent de la guia PROP «Aportació de documentació a un expedient obert d'ajudes de la Conselleria d'Innovació, Indústria, Comerç i Turisme»: https://www.gva.es/es/inicio/procedimientos?id\_proc=G15450   
10. S'entendrà per declaració responsable el document subscrit per la persona sol·licitant en el qual aquesta manifesta, sota la seua responsabilitat, que complix els requisits establits en la normativa vigent, que disposa de la documentació que així ho acredita, que la posarà a la disposició de la Direcció General d'Emprenedoria i Internacionalització quan li siga requerida i que es compromet a mantindre el compliment de les anteriors obligacions com a mínim des de la data de presentació de la sol·licitud fins al 31 de desembre de 2024.  
La inexactitud, falsedat o omissió, de caràcter essencial, de qualsevol dada o informació que s'incorpore a una declaració responsable, o la no presentació davant de la Direcció General d'Emprenedoria i Internacionalització de la documentació que siga requerida per a acreditar el compliment del que s'ha declarat, determinarà la impossibilitat de continuar amb l'exercici del dret des del moment en què es tinga constància de tals fets, sense perjuí de les responsabilitats penals, civils o administratives que pertoquen.  
  
Onzé. Termini de presentació de sol·licituds i comptes justificatius simplificats  
1. El termini de presentació de les sol·licituds i del compte justificatiu serà des del 10 de juny de 2024 fins al 10 de juliol de 2024, els dos dies inclosos. Només seran admeses les sol·licituds que hagen sigut gravades en el registre electrònic de la Generalitat fins a les 23:59.59 hores de l'últim dia del termini de presentació (hora oficial peninsular espanyola).  
2. L'avaluació de les sol·licituds es farà exclusivament sobre la informació aportada durant el període d'admissió de sol·licituds i no s'admetran millores, addicions o substitucions dels projectes, ni de la informació aportada juntament amb aquests, posteriors al venciment de termini màxim de presentació, per tractar-se de procediments de concessió en concurrència competitiva.  
Per aquest mateix motiu, la falta de presentació del projecte empresarial no serà un defecte corregible, per la qual cosa no es requerirà les persones sol·licitants per a l'esmena, l'aportació o la millora, i s'acordarà d'ofici la inadmissió de la sol·licitud per impossibilitat d'avaluació de l'expedient.  
  
Dotzé. Esmena de sol·licituds i pràctica de notificacions  
  
1. Quan la sol·licitud no reunisca els requisits assenyalats en la Llei 39/2015, d'1 d'octubre, del procediment administratiu comú de les administracions públiques, es requerirà l'interessat perquè, en el termini de 10 dies hàbils, l'acompanye amb els documents preceptius o n'esmene la falta, amb indicació que, si així no ho fa, es considerarà que ha desistit de la seua petició, prèvia resolució que haurà de ser dictada en els termes previstos en la legislació bàsica mencionada. L'aportació de la documentació corresponent es realitzarà mitjançant el tràmit d'«Aportació de documentació a un expedient obert d'ajudes» en la Conselleria d'Innovació, Indústria, Comerç i Turisme, al qual s'accedix a través del següent enllaç: https://www.gva.es/va/inicio/procedimientos?id\_proc=G15450   
2. En tot cas, les notificacions es practicaran de manera electrònica i els actes administratius notificats produiran efectes jurídics. De conformitat amb l'article 43 de la Llei 39/2015, d'1 d'octubre, del procediment administratiu comú de les administracions públiques, i amb l'article 54 del Decret 220/2014, la pràctica de la notificació electrònica es farà, amb caràcter general, per compareixença electrònica, de la manera següent:  
a) La persona sol·licitant, o la persona representant, degudament registrada, accedirà al contingut de l'actuació administrativa corresponent a través de la seu electrònica de la Generalitat. Prèviament, s'enviarà per correu electrònic a l'adreça facilitada en la sol·licitud un avís de notificació, de caràcter informatiu, que li comunicarà l'existència d'una notificació, així com la pàgina web a la qual cal accedir per a obtindre-la.  
b) Aquest avís de notificació ha d'especificar, a més de les dades que permeten la identificació de la notificació, de conformitat amb el que es disposa en la Llei 39/2015, d'1 d'octubre, del procediment administratiu comú de les administracions públiques, que transcorreguts deu dies naturals a partir de la data de posada a la disposició de la notificació sense que s'hi accedisca, això equivaldrà al rebuig de la notificació a l'efecte previst en la normativa legal vigent, llevat que d'ofici o a instàncies de la destinatària es comprove la impossibilitat tècnica o material de l'accés.  
c) La notificació contindrà la identificació de l'òrgan administratiu que efectua la notificació, la referència a la classe de document que es notifica, el número d'expedient al qual es referix i la data i el registre d'eixida.  
d) Si s'accepta la notificació en el termini atorgat, es podrà accedir als documents que en són objecte, que també tindran format per a impressió.  
e) Es deixarà constància de l'acceptació o el rebuig de la notificació electrònica en el termini atorgat en l'expedient administratiu, fet que produirà els efectes que preveu la Llei 39/2015, d'1 d'octubre, del procediment administratiu comú de les administracions públiques.  
  
Tretzé. Criteris de valoració de les sol·licituds  
1. El procediment de concessió de les subvencions es tramitarà en règim de concurrència competitiva mitjançant la comparació de totes les sol·licituds admeses segons els criteris, les puntuacions i els criteris de desempat indicats els annexos I i II d'aquesta resolució.  
Una vegada obtingut el llistat prioritzat per ordre de puntuació, es procedirà a la distribució del crèdit amb els límits establits en l'apartat octau d'aquesta resolució, sense que en cap cas es puga superar el crèdit pressupostari total disponible.  
2. La comprovació del compte justificatiu es realitzarà per l'òrgan concedent mitjançant la comprovació de, almenys, dos conceptes determinats aleatòriament de cadascuna les subvencions. En aquest supòsit, es podrà requerir a la persona o pime beneficiària la remissió dels contractes laborals subscrits, nòmines, TC1 i TC2, factures o documents comptables de valor probatori equivalent amb validesa en el tràfic jurídic mercantil o amb eficàcia administrativa i l'acreditació del seu pagament. No s'admetran pagaments en metàl·lic ni pagaments per finestreta d'entitats de crèdit.  
3. En el cas que el crèdit consignat en la convocatòria siga suficient, atés el nombre i l'import de sol·licituds presentades i admeses, no serà necessari fixar ordre de prelació entre les sol·licituds que reunisquen els requisits establits en les convocatòries.  
4. En el cas que es produïsca una insuficiència de crèdit i no puguen atendre's totes les sol·licituds presentades que complisquen els requisits, i implique que l'import de la subvenció proposat per la comissió de valoració siga inferior a l'ajuda sol·licitada, es podrà instar la persona sol·licitant la reformulació de la seua sol·licitud per a ajustar els compromisos i les condicions a la subvenció atorgable. Una vegada acceptada la reformulació per la persona sol·licitant, es remetrà a l'òrgan competent perquè dicte la resolució. En tot cas, la reformulació de sol·licituds haurà de respectar l'objectiu, les condicions i la finalitat de la subvenció, així com els criteris de valoració establits.  
5. Aquelles sol·licituds que no obtinguen finançament per esgotament del crèdit pressupostari passaran a formar la llista de reserva.  
  
Catorzé. Comissió de valoració  
Es constituirà una comissió de valoració de conformitat amb el que es disposa en l'article 18 de les bases reguladores, que elevarà a la persona titular de la Direcció General d'Emprenedoria i Internacionalització les corresponents propostes de concessió d'ajudes, amb determinació de les seues quanties, de denegació d'ajudes, així com, si és el cas, de desistiment i inadmissió de sol·licituds, amb expressa menció dels motius concurrents en cada cas.  
  
Quinzé. Resolució de concessió  
1. Correspon a la persona titular de la Conselleria d'Innovació, Indústria, Comerç i Turisme, o l'òrgan en qui delegue, dictar la resolució estimatòria o desestimatòria de les sol·licituds d'aquests ajudes, així com la inadmissió de les sol·licituds que no reunisquen els requisits necessaris i el desistiment d'aquests per no esmenar adequadament dins del termini concedit o altres motius.  
2. El termini màxim per a resoldre i notificar la resolució serà de sis mesos a comptar de la publicació de la corresponent convocatòria en el Diari Oficial de la Generalitat Valenciana.  
3. Transcorregut el termini mencionat abans sense que s'haja notificat cap resolució expressa, les persones interessades podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
4. En aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques, la resolució del procediment de concessió es notificarà a les entitats interessades mitjançant la publicació en el Diari Oficial de la Generalitat Valenciana. També es publicarà en la pàgina web de la Conselleria d'Innovació, Indústria, Comerç i Turisme, i en la Base de dades nacional de subvencions, en compliment del que establix sobre publicitat de subvencions la Llei 38/2003, de 17 de novembre, general de subvencions.  
  
5. La resolució de concessió o desestimació posa fi a la via administrativa i contra aquesta podrà interposar-se potestativament recurs de reposició davant l'òrgan que dicta l'acte, en el termini d'un mes a comptar des de l'endemà de la seua notificació o recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació de la resolució corresponent.  
  
6. Si a conseqüència d'una ampliació del crèdit, de renúncies a les subvencions concedides, revocacions o altres circumstàncies posades de manifest amb posterioritat a la resolució de concessió, es produïxen augments sobrevinguts de la disponibilitat pressupostària, es podrà dictar una resolució de concessió addicional, sense necessitat d'obrir un nou període de presentació de sol·licituds, seguint l'ordre establit en la llista de reserva.  
  
Setzé. Resolució d'incidències  
1. Es delega en la Direcció General d'Emprenedoria i Internacionalització les resolucions que preveu l'article 21 de les bases reguladores.  
  
2. La persona sol·licitant de l'ajuda ha de comunicar, de manera immediata després de saber-ho, l'obtenció concurrent d'altres subvencions o ajudes atorgades per altres administracions o ens públics per als mateixos costos subvencionables, fet que podrà donar lloc a la modificació de la resolució de concessió o, si és el cas, a la pèrdua del dret al cobrament total o parcial de la subvenció.  
  
Desseté. Pagament de les subvencions  
1. Després de la concessió de la subvenció es procedirà al pagament. El pagament de la subvenció concedida es farà amb càrrec a la línia S1464 del programa pressupostari 322B00, capítol IV, de l'exercici 2024.  
2. En tot cas, amb caràcter previ al pagament de la subvenció, el beneficiari ha d'estar al corrent en el compliment de les obligacions tributàries i davant de la Seguretat Social.  
3. El pagament es farà d'una sola vegada mitjançant transferència bancària al compte del qual siga titular la persona beneficiària i que s'haja donat d'alta en el Sistema d'Informació Pressupostària de la Generalitat.  
  
Dihuité. Minoració i reintegrament de les ajudes  
1. Es regirà pel que s'establix en l'article 22 de l'Ordre 2/2024, de 29 de febrer, de la Conselleria d'Innovació, Indústria, Comerç i Turisme, per la qual s'establixen les bases reguladores per a la concessió d'ajudes dirigides a fomentar l'ecosistema d'emprenedoria de la Comunitat Valenciana.  
Així mateix, serà causa de reintegrament l'incompliment de la previsió de transparència prevista en l'apartat denové d'aquesta convocatòria.  
2. El pla de control al qual s'aculla aquesta convocatòria inclourà expressament, dins de les actuacions de comprovació material, la verificació del compliment de la normativa social i dels compromisos de transparència que s'hagen establit i dels compromisos assumits per la persona beneficiària.  
  
Denové. Informació i publicitat  
De conformitat amb el que establix l'article 21 del Decret 118/2022, de 5 d'agost, del Consell, s'establix com a compromís de transparència que tots els beneficiaris que perceben una subvenció per aquesta convocatòria n'han d'informar, publicant, en un apartat específic i d'accés permanent del seu portal web, l'import de la subvenció concedida, així com una referència genèrica de les finalitats per a les quals s'ha concedit l'ajuda. La informació s'ha de mantindre publicada en el portal web almenys durant 3 anys comptats des de la data límit de justificació de les ajudes. El seu incompliment total o parcial es podrà considerar com a justificació insuficient de la subvenció, amb les conseqüències jurídiques establides en l'apartat dihuité d'aquesta resolució.  
  
En cas que es no dispose de portal web podrà complir amb aquesta obligació utilitzant la plataforma TEP - Transparència Entitats Privades que la Generalitat posa a la seua disposició: https://gvaoberta.gva.es/va/tep   
  
Vinté. Tractament de dades de caràcter personal  
1. La participació en aquesta convocatòria comporta el tractament de dades de caràcter personal de les persones sol·licitants per part de la Conselleria d'Innovació, Indústria, Comerç i Turisme, que serà la responsable del tractament.  
2. Les dades personals recollides procediran de les sol·licituds presentades per les persones sol·licitants o els seus representants.  
Les dades que es proporcionen seran tractades per la Conselleria d'Innovació, Indústria, Comerç i Turisme en l'exercici de les competències que té atribuïdes, amb la finalitat exclusiva de gestionar la sol·licitud de subvenció presentada segons el que s'establix en l'activitat de tractament denominada «Subvencions o ajudes econòmiques» del Registre d'activitats de tractament d'aquesta conselleria (accessible en l'adreça web següent: https://cindi.gva.es/documents/084667431/789568353/RATGEN004.pdf ), en la convocatòria, en les bases reguladores, en la Llei 38/2003, de 17 de novembre, general de subvencions, i la normativa de desplegament, en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i, supletòriament, en la Llei 39/2015, d'1 d'octubre, del procediment administratiu comú de les administracions públiques.  
  
3. Les persones sol·licitants tenen els drets següents:  
a) A exercir els drets d'accés, rectificació, supressió i portabilitat de les seues dades personals; limitació i oposició del seu tractament; no ser objecte de decisions individuals automatitzades respecte de les seues dades personals registrades en aquesta conselleria, i presentar la corresponent sol·licitud davant de la seua subsecretaria, bé a través del tràmit telemàtic disponible a aquest efecte, https://www.gva.es/va/inicio/procedimientos?id\_proc=G19970 , o bé presentant un escrit en el registre d'entrada d'aquesta conselleria, segons siga procedent.  
b) Reclamació davant de l'Agència Espanyola de Protecció de Dades.  
c) Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant de l'Agència Espanyola de Protecció de Dades a través de la seu electrònica accessible en la pàgina web https://www.aepd.es/  
  
d) Delegació de Protecció de Dades:  
En tot cas, les persones sol·licitants podran contactar amb el delegat/ada de protecció de dades de la Generalitat Valenciana a través de:  
  
Adreça electrònica: qds@lwp.eu   
Adreça postal: passeig de l'Albereda, 16 - 46500 València  
Sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar davant de la Delegació de Protecció de Dades de la Generalitat Valenciana (de manera presencial o telemàtica, segons siga procedent), de conformitat amb el que es preveu en el procediment següent: https://sede.gva.es/va/inicio/procedimientos?id\_proc=G22094 ; això sense perjuí de la possibilitat mencionada ja de reclamar davant de l'Agència Espanyola de Protecció de Dades.  
4. Més informació de protecció de dades:  
https://cindi.gva.es/documents/267230452/245917280/info\_proteccion\_datos\_CIICT\_es.pdf   
  
Vint-i-uné. Verificació de dades  
D'acord amb el que establix la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals, i l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar les dades manifestades per les persones interessades amb la finalitat de comprovar-ne l'exactitud.  
La potestat de verificació inclou verificar la identitat de la persona sol·licitant o, si és el cas, de la representant legal, i consultar les dades següents, que consten en la Base de dades nacional de subvencions (BDNS): les subvencions i les ajudes que se li han concedit, incloent-hi aquelles a les quals s'aplica la regla de minimis, i que la persona sol·licitant no està inhabilitada per a percebre subvencions.  
  
Vint-i-dosé. Eficàcia  
Aquesta resolució tindrà efecte l'endemà de publicar-se en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, en el termini d'un mes a comptar des de l'endemà de la publicació en el Diari Oficial de la Generalitat Valenciana, o directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació en el Diari Oficial de la Generalitat Valenciana, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de maig de 2024.- La consellera d'Innovació, Indústria, Comerç i Turisme: Nuria Montes de Diego.  
ANNEX II  
Resolució d'empats  
  
Segons el que preveu l'apartat 4 de l'article 19 de les bases reguladores, en cas que hi haja empat de puntuació després de l'avaluació de les sol·licituds d'acord amb els criteris de valoració establits en l'article mencionat, s'aplicaran successivament els següents criteris de preferència per a l'atorgament de l'ajuda:  
1. Les sol·licituds d'empreses que, encara que no estiguen obligades legalment a disposar d'un pla d'igualtat, n'hagen aprovat i tramitat la inscripció en el registre corresponent.  
2. Les sol·licituds d'empreses que tinguen la qualificació d'entitat valenciana socialment responsable.  
3. Les sol·licituds d'empreses que acrediten que disposen d'un percentatge més alt de persones treballadores amb discapacitat o diversitat funcional en relació amb les respectives plantilles.  
4. L'ordre d'entrada de les sol·licituds. A aquest efecte, tindran preferència les sol·licituds que s'hagen presentat abans de manera completa.